**Сабақ жоспары**

**Пән мұғалімі: Имангалиева Н**

**Сынып 10.Негізгі тараудың аты**: ***4 тарау.Саптық дайындық.***

**Сабақтың тақырыбы**: Сап түрлері және олардың элементтері, алдын-ала және орындауға берілетін пәрмендер,сарбаздың сапқа тұруға дейінгі және саптағы міндеттері, орында тұрып сәлемдесу.

**Сабақтың түрі**: Көрсету, еркін әңгімелеу.

**Сабақтың мақсаттары:**

1. ***Оқытулық****:*  ҚР ҚК саптық даярлықтың алатын орны, Сап әскери тәртіптің негізі.
2. ***Дамытулық****:* Саппен танысу, элементтерін білу, талаптар..
3. ***Тәрбиелілік****:*  Жауапкершілікке, тәртіпке, ерлікке, жарғы талаптарын орындау ұқыптылығын үйрету арқылы, саналы азамат болып қалыптасуға тәрбиелеу.

**Пән аралық байланыс** : Құқық, Дене тәрбиесі.

**Көрнекіліктер:** № 3 бейнетаспа -15-20 мин.

**Сабақ өтілетін орын**: Саптық алаң

**Қолданылатын әдебиеттер**: Саптық жарғы. АӘД журналы.

**Сабақтың өтілу барысы:**

***1. Ұйымдастыру кезеңі:****Сабақ алдында взвод бойынша саптануы. Взвод*

*командирлерінің сабаққа қатысушылар мен дайындықтары туралы*

*баяндамасы. Оқушылардың сыртқы бейнесі (әскериленген киінуі мен*

*тазалығын, үтіктелуін тексеру, ер балалардың шашы, аяқ киімдерінің*

*тазалығы, жағалықтары мен жеке гигеналық құралдарының*

*түгелдігін тексеріп, аяқ киімдерінің тазалығына жеке оқушыларға*

*ескертулер жасау) қаралады.*


*Сабақтың міндеті мен тақырыбы, өтілу орны туралы хабарлау.*

*Сабақ алдында 5-7 минуттық саяси хабарлама, тәуліктік кезекші*

*немесе алдын ала бөлінген оқушы жасайды.*

**2. *Қайталау сұрақтары*** *:* ҚР ҚК түрлерімен танысу, қазіргі уақыттағы Қазақстандағы әскери оқу орындары, қабылдау талаптары **.**

**3. *Жаңа материалмен таныстыру***: Саптық дайындық - әскери қызметшілерді әскери дағды мен әскери тәртіпке үйретудің маңызды пәндерінің бірі. **Ә.Қ. саптық түрысты,**



ұқыптылықты, тәртіптілікті, бөлімше құрамының жекеленген саптық тәсілдер мен үйлесімді қимылдарын дереу және дұрыс орындауды дағдыландыруға бағытталған. С.д. қарумен және қарусыз жекеленген саптық жаттығуларды; машинадағы және жаяу реттегі қимылдар кезінде бөлімше (есеп тобы,экипаж), взвод, рота (батарея), батальон (дивизия) және полктердің жаттығуларын; бөлімше мен бөлімнің саптық байқауын, сондай-ақ ә.қ. ұрыс алаңындажылжу тәсілдерін қамтиды.

**Сап** - ә.қ., бөлімшелердің және бөлімдердің Жарғымен белгіленген өзара іс-қимыл жасаулары үшін жаяу тәртіптегі және машинадағы орналасуы. **Қатар** – белгіленген бір сызық бойында ә.қ. біреуі екіншісінің қасында белгіленген аралықты сақтап орналасқан сабы. **Машиналар желісі**  - машин-дың бір-бірінің жанына сызық бойы орналасуы. **Қаптал** – саптың оң (сол) жақ шеті. Бұрылыс кезінде аттары өзгермейді. **Маңдайшеп** – саптың ә.қ. тікке қарап тұрған жағы. **Саптың тыл жағы** – маңдайшепке қарама-қарсы жағы. **Аралық** – маңдайшеп бойынша ә.қ. (бөлімдердің, бөлімшелердің, машин-ң) арасындағы аралық. **Арақашықтық** – түпкір жаққа қарай ә.қ. (бөлімдердің, бөлімшелердің, машин-ң) арасындағы аралық. **Сап ені** – сап шеттерінің арасындағы аралық. **Сап ұзындығы** – саптың бірінші шетінен (алдыңғы ә.қ.) соңғы шетіне дейінгі аралық. **Екі қатарлы сап** - бір қатардағы ә.қ. басқа қатардағы ә.қ. ту сыртына қарай бір қадам арақашықтықта орналасқан сап. Бұрылу кезінде қатарлар өзгермейді. **Қатар – бір қатарлы н-се екі қатарлы болуы мүмкін.** Толық н-се толық емес болуы мүмкін, бірінші қатар бұрылу кезінеде үнемі толық болуы қажет, сол үшін екінші толық қатардағы ә.қ. бірінші қатарды толықтырады және қатардың соңы мен алды үнемі толық болуы керек. Бір және екі қатарлы сап **жазылма не жиналма сап** болады. Жиналма сапта қатар бойындағы ә.қ. арасы алақан еніне тең аралықта, ал жазылма сапта аралары бір н-се командир белгіленген аралықта болып орналасады. **Лек** - ә.қ. бір-бірінің ту сыртында, бөлімшелер (маш-р) арттарында бір қадам не командир белгілеген аралықта болуы керек. Лек бірнеше қатарлы болуы мүмкін. Жазылма сап тексеру, байқаулар т.б. жағдайлар үшін пайдаланылады. **Жорық сабы** – лек бойынша көрсетілген арақашықпен орналасуы. **Бағыттаушы –** көрсетілген бағытта бірінші жүріп келе жатқан ә.қ. **Тұйықтаушы** – соңғы келе жатқан ә.қ. Сап дауыстап берілетін әмірлер арқылы іске асырылады, машиналар арнайы жест, хабарлағыш құралдар н-се дауыстау арқылы басқарылады. Басқарушы команлир әмірлерін саптан шығу арқылы бере алады, орындаушы командирлер орындарында бере алады. Әмірлер **алдын ала берілетін және орындалатын** болып екі бөліктен тұрады.Әмір нық, қатты және созылмалы түрде беріледі, алдын ала берілген әмір кезінде ә.қ. саптық тұрысты қабылдайды, саптан тыс жерде болса, бетін командир жаққа бұра отырып саптық тұрысты қабылдайды. Қарумен тұрған кезде әмірлер қарудың атау аталып берілуі мүмкін. Мысалы «Қаруды –Арқа-Ға», «Автоматты –кеуде-Ге», «Пулеметті – белдік-Ке». Бөлімшелердің н-се жекеленген ә.қ. назарын өзіне аудару үшін «3 взвод – тоқта!», «Қатардағы Болатов – бері Кел!», әмірдің күшін жою үшін «Тоқтат!» әмірі беріледі. Саптағы ә.қ. негізгі міндеті болып:

- өз қаруы мен өзіне берілген қару-жарақтарды, әскери тех., оқ-дәрілердің, жеке қорғаныс құралдарының, бекініс құрал-саймандарының, нысанды киімдері мен жабдықтарын тексеріп отыруға;

- сапта өз орнын білуге, оны жылдам және әбігерсіз табуға, қозғалыс кезінде түзелімді белгіленген аралықты сақтауға,саптан рұқсатсыз шықпауға;

- нысанды киімдерін ұқыпты, жинақы, кемшіліктерді тез арада жөнге келтіруге;

- Сапта рұқсатсыз сөйлеспеуге, темекі тартпауға, әмірлерді жылдам және нық орындауға;

Сапта сәлемдесу – денесін тік үстап оң қолын бас киіміне тигізу арқылы жүргізіледі, баскиімсіз жағдайда тік тартылып бетін бастыққа бұру арқылы жүргізіледі. Қозғалыс кезінде дәл солай 2-3 адым бастыққа жақындағанда саптық жүріспен қозғалу арқылы жасалады. Ә.қ. барлымаларды қабылдаулары нық және қатты дауыстау арқылы іске асырылады. **Саптық тұрыс, «Саптал!», «Түзел!», «Тіктел!», «Еркін тұр!» (Бостан), «Жинақтар», «Реттел»** әмірлрінің орындалуы.

**4. *Сабақты қорытындылауға, тақырыпты қамтуға арналған сұрақтар****:* Сап және оларды басқару. Сап элементтерінің атаулары мен берілетін әмірлері және олардың орындалуы.

**5. *Үйге берілетін тапсырма:*** т6.1. сұрақтарға жауаптар беру. 266- 272 бет.

**6. *Бағалау.Ескертпелер мен көңіл аударуды қажет ететін сұрақтар:*** Саптық жарғы талаптарын дұрыс орындау, дағдылану.